Document ID: 31982L0443

NEUVOSTON DIREKTIIVI,
annettu 29 päivänä kesäkuuta 1982,
direktiivien 69/169/ETY ja 77/800/ETY muuttamisesta kansainvälisessä matkustajaliikenteessä kannettavien liikevaihto- ja valmisteverojen järjestelmän osalta (82/443/ETY)
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 99 artiklan,
ottaa huomioon komission ehdotuksen(),
ottaa huomioon edustajakokouksen lausunnon(),
ottaa huomioon talous- ja sosiaalikomitean lausunnon(),
sekä katsoo, että
yhteisön sisäiset verovapautukset edistävät jäsenvaltioiden talouksien yhteenliittymistä,
tämän tavoitteen saavuttamiseksi ja jäsenvaltioiden väestön edun mukaisesti olisi kansainvälisessä matkustajaliikenteessä tapahtuvassa maahantuonnissa kannettaviin liikevaihto- ja valmisteveroihin liittyviä vapautuksia koskevien lakien, asetusten ja hallinnollisten määräysten yhdenmukaistamisesta 28 päivänä toukokuuta 1969 annetun neuvoston direktiivin 69/169/ETY(), sellaisena kuin se on viimeksi muutettuna direktiivillä 81/933/ETY(), 2 artiklassa vahvistettujen verovapautusten arvoa korotettava,
alkoholipitoisuuden ilmoittamisessa on otettava huomioon alkoholipitoisuustaulukoita koskevan jäsenvaltioiden lainsäädännön lähentämisestä 27 päivänä heinäkuuta 1976 annettu neuvoston direktiivi 76/766/ETY(), ja olisi vastaavasti muutettava direktiivin 69/169/ETY 4 ja 5 artikla sekä Tanskan kuningaskunnalle kansainvälisessä matkustajaliikenteessä kannettavien liikevaihto- ja valmisteverojen järjestelmästä myönnetystä poikkeuksesta 19 päivänä joulukuuta 1977 annetun neuvoston direktiivin 77/800/ETY() 1 artikla, ja
nykyisen taloudellisen tilanteen vuoksi Tanskan kuningaskunnalle olisi annettava lisäaika muista yhteisön jäsenvaltioista saapuviin matkustajiin sovellettavan verovapautuksen arvon korottamista varten,
ON ANTANUT TÄMÄN DIREKTIIVIN:
1 artikla
Muutetaan direktiivin 69/169/ETY 1 ja 2 artikla seuraavasti:
1. Korvataan 1 artiklan 3 kohdassa ilmaisu "40 Euroopan laskentayksikköä" ilmaisulla "1 kohdassa tarkoitettu määrä".
2. Korvataan 2 artiklan 1 kohdassa ilmaisu "180 Euroopan laskentayksikköä" ilmaisulla "210 ECUa".
3. Korvataan 2 artiklan 2 kohdassa ilmaisu "50 Euroopan laskentayksikköön" ilmaisulla "60 ECUun".
4. Korvataan 2 artiklan 3 kohdassa ilmaisu "180 Euroopan laskentayksikköä" ilmaisulla "1 kohdassa tarkoitettu määrä".
2 artikla
Korvataan direktiivin 69/169/ETY 4 ja 5 artiklassa sekä direktiivin 77/800/ETY 1 artiklassa ilmaisu "22 astetta" ilmaisulla "22 tilavuusprosenttia".
3 artikla
1. Jäsenvaltioiden on saatettava tämän direktiivin noudattamisen edellyttämät toimenpiteet voimaan 1 päivästä tammikuuta 1983.
Tanskan kuningaskunnan on kuitenkin saatettava 1 artiklan 2 alakohdan noudattamisen edellyttämät toimenpiteet voimaan viimeistään 1 päivänä tammikuuta 1984.
2. Jäsenvaltioiden on ilmoitettava komissiolle tämän direktiivin soveltamiseksi antamistaan säännöksistä.
4 artikla
Tämä direktiivi on osoitettu kaikille jäsenvaltioille.
Tehty Brysselissä 29 päivänä kesäkuuta 1982.

Labels: 8
2
15